સરકારશ્રીના મહેસુલ વિભાગ દ્વારા સિટી સર્વે, મોજણી, માપણી વગેરે પાયાની કામગીરી જમીન દફતર ખાતા મારફતે થાય છે. હાલમાં પ્રોપર્ટી કાર્ડ રેકર્ડ કોમ્પ્યુટરાઇઝ્ડ પણ થયેલ છે. ઘણી જગ્યાએ પ્રોપર્ટી કાર્ડ ઓનલાઇન ઉપલબ્ધ છે. ટેકનોલોજીએ પ્રોપર્ટીની ડિટેઇલ્સ તેના માલીકો માટે ઘણી સરળ રીતે ઉપલબ્ધ કરી દીધી છે. એટલે સમજદાર પ્રોપર્ટીધારકો પોતાની પ્રોપર્ટીની ડિટેઇલ્સ અપડેટેડ લાગે છે અને તેનું મોનિટરિંગ પણ કરી શકે છે, જેથી પ્રોપર્ટીનું સંવર્ધન કરવામાં સરળતા રહે છે અને વેચાણ કે વારસાઇ જેવી બાબતોની અધિકૃત નોંધ પણ સમયસર થતી રહે છે.